לפי מסורת שהתגבשה בשנותיה הראשונות של מדינת ישראל, עם כינונה של ממשלה חדשה מתייצבים ראש הממשלה והשרים במשכן הנשיא לתצלום קבוצתי עם הנשיא. אל חברי הממשלה והנשיא מצטרף פעמים רבות מזכיר הממשלה. שינויים בהרכב הממשלה, כגון מינוי שר חדש או פרישה של שר, אינם מובילים לתצלום קבוצתי מעודכן.

בתקופת כהונתם של הנשיאים יצחק בן-צבי וזלמן שזר צולמה התמונה בצריף ששימש משכנם של נשיאים אלה. מאז חנוכת משכן הנשיא, מצולמת התמונה באולם קבלת הפנים של משכן זה, על רקע "כותל תהילה לירושלים" של משה קסטל.

החל מכינונה של ממשלת ישראל הארבע עשרה ניתן לתמונה מבנה קבוע: הנשיא וראש הממשלה יושבים בחזית התמונה (לעיתים ישב לצדם גם סגן ראש הממשלה), ומאחוריהם עומדים השרים, בשורה אחת, בשתי שורות או בשלוש שורות.

מרבית השרים לבושים בתצלום בחליפה כהה (מרבית הגברים עונבים עניבה), אך אין זה קוד לבוש מחייב. השרות לובשות פעמים רבות בגד צבעוני.

התצלום מוצג ברבים באמצעי התקשורת בישראל. בעיתונות החרדית נהוג שלא להציג תצלומי נשים. עקב כך יש במגזר זה עיתונים הנמנעים מהצגת תמונת הממשלה (שבה מכהנות גם נשים), ואחרים מציגים את התמונה שבה הנשים מטושטשות, או מוּצאות לחלוטין.

אף שככלל בתצלום לא משתתפים סגני השרים, בתצלום של ממשלת ישראל ה-34 השתתף סגן שר הבריאות יעקב ליצמן. השופט אליקים רובינשטיין הביע תמיהה בעניין זה בדיון בעתירה לבג"ץ נגד אי-מינויו של שר בריאות.

בעקבות התפרצות נגיף הקורונה בישראל ובנוסף מפאת גודלה של ממשלת ישראל ה-35 לא צולמה תמונה לממשלה זו.

ממשלות ישראל
------------

ממשלת ישראל השנייה בראשות דוד בן-גוריון ב-5 בנובמבר 1950 בבית הנשיא חיים ויצמן. משמאל לימין: זאב שרף (מזכיר הממשלה), יעקב מאיר גרי, בכור שטרית, פנחס לבון, דב יוסף, דוד רמז, הנשיא חיים ויצמן, ראש הממשלה דוד בן-גוריון, הרב יהודה לייב מימון, פנחס רוזן, חיים משה שפירא, ויצחק מאיר לוין
ממשלת ישראל הרביעית בראשות דוד בן-גוריון ביום השבעתה ב-24 בדצמבר 1952 בבית הנשיא יצחק בן-צבי. יושבים משמאל לימין: בן-ציון דינור, ראש הממשלה דוד בן-גוריון, הנשיא יצחק בן-צבי, דב יוסף. עומדים משמאל לימין: פרץ נפתלי, לוי אשכול, פנחס לבון, יוסף סרלין, גולדה מאיר, פנחס רוזן, משה שרת, ישראל רוקח, פרץ (פריץ) ברנשטיין 
ממשלת ישראל השישית בראשות משה שרת בבית הנשיא יצחק בן-צבי. עומדים מימין לשמאל: מזכיר הממשלה זאב שרף, דוד בן-גוריון, יוסף בורג, בכור-שלום שטרית, חיים משה שפירא, פנחס רוזן, גולדה מאיר, יצחק בן-צבי, משה שרת, דב יוסף, פרץ נפתלי, לוי אשכול, בן-ציון דינור וזלמן ארן
ממשלת ישראל השביעית בראשות דוד בן-גוריון בבית הנשיא יצחק בן-צבי. עומדים משמאל לימין: שר החינוך זלמן ארן, שר החקלאות קדיש לוז, שר בלי תיק פרץ נפתלי, שר האוצר לוי אשכול, שר המשפטים פנחס רוזן, שר הפיתוח מרדכי בנטוב, ראש הממשלה דוד בן-גוריון, נשיא המדינה יצחק בן-צבי, שר החוץ משה שרת, שר הבריאות ישראל ברזילי, שר הפנים ישראל בר יהודה, שר העבודה הגב' גולדה מאיר, שר הדתות והסעד ישראל ברזילי, שר הדואר יוסף בורג ושר המשטרה בכור שיטרית
ממשלת ישראל השמינית בראשות דוד בן-גוריון עם הנשיא יצחק בן-צבי. עומדים מימין לשמאל: משה כרמל, מרדכי בנטוב, יוסף בורג, ישראל ברזילי, קדיש לוז, בכור-שלום שטרית, פנחס ספיר, זלמן ארן ומרדכי נמיר. יושבים מימין לשמאל: פרץ נפתלי, פנחס רוזן, דוד בן-גוריון, יצחק בן-צבי, גולדה מאיר, ישראל בר-יהודה ולוי אשכול
ממשלת ישראל התשיעית בראשות דוד בן-גוריון בבית הנשיא יצחק בן-צבי. יושבים משמאל לימין: גולדה מאיר, יעקב משה טולידאנו, יצחק בן-צבי, דוד בן-גוריון ופנחס רוזן. עומדים משמאל לימין: משה דיין, גיורא יוספטל, זלמן ארן, בכור-שלום שטרית, מרדכי בנטוב, פנחס ספיר, חיים משה שפירא, ישראל ברזילי, אבא אבן, יוסף בורג, יצחק בן-אהרן וכתריאל כץ - מזכיר הממשלה
ממשלת ישראל העשירית בראשות דוד בן-גוריון בבית הנשיא יצחק בן-צבי. משמאל לימין: יצחק בן-אהרן, זרח ורהפטיג, יוסף-אהרן אלמוגי, אבא אבן, גיורא יוספטל, דב יוסף, דוד בן-גוריון, יצחק בן-צבי, לוי אשכול, חיים-משה שפירא, בכור-שלום שטרית, יוסף בורג, משה דיין ומזכיר הממשלה כתריאל כץ
ממשלת ישראל ה-11 בראשות לוי אשכול בבית הנשיא זלמן שזר. מימין לשמאל: בכור-שלום שטרית, זלמן ארן, זרח ורהפטיג, אליהו ששון, פנחס ספיר, יוסף-אהרן אלמוגי, אבא אבן, דב יוסף, גולדה מאיר, זלמן שזר, לוי אשכול, חיים משה שפירא, יוסף בורג, יגאל אלון, משה דיין ומזכירת הממשלה - יעל עוזאי
ממשלת ישראל השתים עשרה בראשות לוי אשכול עם נשיא המדינה זלמן שזר, בבית הנשיא בירושלים. יושבים מימין לשמאל: עקיבא גוברין, יוסף אלמוגי, בכור שיטרית, משה חיים שפירא, נשיא המדינה זלמן שזר, ראש הממשלה לוי אשכול, דב יוסף, יוסף בורג וישראל בר יהודה. ב-23 בדצמבר 1964
ממשלת ישראל ה-34 בראשות בנימין נתניהו, יחד עם נשיא המדינה ראובן ריבלין. יושבים: נשיא המדינה ראובן ריבלין וראש הממשלה בנימין נתניהו. עומדים בשורה הראשונה, מימין לשמאל: אבי גבאי, יריב לוין, יובל שטייניץ, גילה גמליאל, נפתלי בנט, איילת שקד, מירי רגב, סילבן שלום, חיים כץ, דוד אזולאי. עומדים בשורה השנייה, מימין לשמאל: בני בגין, סגן השר יעקב ליצמן, זאב אלקין, אופיר אקוניס, משה כחלון, דני דנון, אריה מכלוף דרעי, ישראל כ"ץ, משה יעלון, יואב גלנט, אורי אריאל ומזכיר הממשלה אביחי מנדלבליט.
ממשלת ישראל ה-36 בראשות נפתלי בנט ויאיר לפיד, יחד עם נשיא המדינה ראובן ריבלין. יושבים: ראש הממשלה החלופי ושר החוץ יאיר לפיד, נשיא המדינה ראובן (רובי) ריבלין וראש הממשלה נפתלי בנט. בשורה השנייה, מימין לשמאל: קארין אלהרר, ניצן הורוביץ, בני גנץ, מרב מיכאלי, אביגדור ליברמן, גדעון סער, איילת שקד. בשורה השלישית, מימין לשמאל: מתן כהנא, עודד פורר, מרב כהן, יועז הנדל, תמר זנדברג, עמר בר לב, יפעת שאשא ביטון, מאיר כהן, פנינה תמנו שטה. בשורה הרביעית, מימין לשמאל: ממלא מקום מזכיר הממשלה ליאור נתן, חילי טרופר, זאב אלקין, אלעזר שטרן, נחמן שי, אורנה ברביבאי, עיסאווי פריג', אורית פרקש הכהן, חמד עמאר, יואל רזבוזוב.

קישורים חיצוניים
----------------

* כל ממשלות ישראל, באתר הכנסת
* ממשלות העבר, באתר של משרד ראש הממשלה

הערות שוליים
------------

1. ↑  קמפיין "השקופות": בטאון ש"ס מחק את השרות, באתר ynet, 21 במאי 2015.  
יעל פרידסון‏, לא התלהבו מהשיא: "בחדרי חרדים" טשטשו את השרות בתמונת הממשלה, באתר וואלה!‏, 14 ביוני 2021
2. ↑  משה גורלי, שופטי בג"ץ במסר לנתניהו: "לפי חוק היסוד רה"מ לא יכול להיות שר", באתר כלכליסט, 7 ביולי 2015.
3. ↑  איתמר אייכנר, בר סימן טוב יקבע: איך תצולם תמונת הממשלה המסורתית?, באתר ynet, 17 במאי 2020
4. ↑  חברי הממשלה החדשה אצל הנשיא, על המשמר, 6 בנובמבר 1955
5. ↑  עמרי נחמיאס‏, "ממשלה צרה גם העבירה את אוסלו": השרים הצטלמו בבית הנשיא, באתר וואלה!‏, 19 במאי 2015  
אבי שיף, התמונה המסורתית: שרי הממשלה בבית הנשיא, באתר בחדרי חרדים, 19 במאי 2015.
6. ↑  יקי אדמקר‏, ממשלת ישראל ה-36 התכנסה לתמונה המסורתית בבית הנשיא, באתר וואלה!‏, 14 ביוני 2021

| כנסות וממשלות ישראל |
| --- |
| 

| המאה העשרים |
| --- |

 |
| 

| שנות ה-40 וה-50 |
| --- |
| 
מועצת המדינה הזמנית
הממשלה הזמנית
הכנסת הראשונה
הממשלה הראשונה
הממשלה השנייה
הכנסת השנייה
הממשלה השלישית
הממשלה הרביעית
הממשלה החמישית
הממשלה השישית
הכנסת השלישית
הממשלה השביעית
הממשלה השמינית
 |

 |
| 

| שנות ה-60 וה-70 |
| --- |
| 
הכנסת הרביעית
הממשלה התשיעית
הכנסת החמישית
הממשלה העשירית
הממשלה האחת עשרה
הממשלה השתים עשרה
הכנסת השישית
הממשלה השלוש עשרה
הממשלה הארבע עשרה
הכנסת השביעית
הממשלה החמש עשרה
הכנסת השמינית
הממשלה השש עשרה
הממשלה השבע עשרה
הכנסת התשיעית
הממשלה השמונה עשרה
 |

 |
| 

| שנות ה-80 וה-90 |
| --- |
| 
הכנסת העשירית
הממשלה התשע עשרה
הממשלה העשרים
הכנסת האחת עשרה
הממשלה העשרים ואחת
הממשלה העשרים ושתיים
הכנסת השתים עשרה
הממשלה העשרים ושלוש
הממשלה העשרים וארבע
הכנסת השלוש עשרה
הממשלה העשרים וחמש
הממשלה העשרים ושש
הכנסת הארבע עשרה
הממשלה העשרים ושבע
הכנסת החמש עשרה
הממשלה העשרים ושמונה
הממשלה העשרים ותשע
 |

 |
| 

| המאה העשרים ואחת |
| --- |

 |
| 

| שנות ה-2000 וה-10 |
| --- |
| 
הכנסת השש עשרה
הממשלה השלושים
הכנסת השבע עשרה
הממשלה השלושים ואחת
הכנסת השמונה עשרה
הממשלה השלושים ושתיים
הכנסת התשע עשרה
הממשלה השלושים ושלוש
הכנסת העשרים
הממשלה השלושים וארבע
הכנסת העשרים ואחת • הכנסת העשרים ושתיים
 |

 |
| 

| שנות ה-20 |
| --- |
| 
הכנסת העשרים ושלוש
הממשלה השלושים וחמש
הכנסת העשרים וארבע
הממשלה השלושים ושש
הכנסת העשרים וחמש
הממשלה השלושים ושבע
 |

 |
| פורטל – הממשל בישראל |